Pikru
Pikru on küla Viljandi maakonnas Viljandi vallas. Aastatel 1991–2017 (kuni Eesti omavalitsuste haldusreformini) asus küla Tarvastu vallas. Küla loodepiiril asub Pikru paisjärv, millest voolab läbi samuti loodepiiril asuv Tarvastu jõgi. Külast voolab läbi Pikru paisjärves Tarvastu jõkke suubuv Raudoja. Külas asub Matu paikkond, kus Tarvastu jõe kaldal on Matu koobas.